Emhiigh unwanyụ ph'ophọn kụ rekị, ituughạ ogboku awiki phọ ke/pạm ghan mun iraạr odọ areḍeenhaan odaphạn phọ. Kparipẹ ghụn, Aḍinyạ Ituughạ ph'ayira kepạm ghan reḍeenhaan ilọ oghaạph dị k'emiighom ghan ḍipuru, esi aBaibul, ḅilhẹ r'aḍipuru ooḅeghiọn enhọn amem, omiteom eepoogh oḅilhẹ oḅula. Torobọ awiki, oniin avidio dị aḍeenhaan ilọ oghaạph ghan bịn kụ edị kopegh ghan. Torobọ okaaphọm atue ni asaḅạr ḍinyạ dị odị kasighẹ aḍighinhom ḅilhẹ r'amem osighẹ oḍighinhom, siphẹ Igbe Araraạr Osighẹ Oḍighinhom mọ ayira—mughumọ isiphẹ eḅẹl eghị phọ obobọ mem oḅilhẹ oḅula. Oḅarạm isiẹn, aḍinyạ ituughạ phọ kekaaphọm ghan ni ilọ iyạl odọ areten dị yira kotue okaạph okar ilọ oghaaphạn uw-otu phọ enhọn amem. Iphẹn phọ kilhoghonhaạn iyira ḍighaạgh ogbon esi otughemhị ghan abuphẹ "Enaạn mesaḅạr bọ omoọgh aghuḍum k'agee-pọ phọ."—Iiḍ 13:48.
Asaimẹt anmụny askul: Epel lọ oghaạph inhọn, anmụny askul phọ kodaphạn ghan reḍeenhaan ilọ oghaạph phọ, kụ oḍighi.